CELEX: 62013CN0560
Language: lv
Date: 2013-10-30 00:00:00
Title: Lieta C-560/13: Lūgums sniegt prejudiciālu nolēmumu, ko 2013. gada 30. oktobrī iesniedza Bundesfinanzhof (Vācija) — Finanzamt Ulm/Ingeborg Wagner-Raith kā mirušās Maria Schweier tiesību pārņēmēja

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/4
            
         Lūgums sniegt prejudiciālu nolēmumu, ko 2013. gada 30. oktobrī iesniedza Bundesfinanzhof (Vācija) — Finanzamt Ulm/Ingeborg Wagner-Raith kā mirušās Maria Schweier tiesību pārņēmēja
   (Lieta C-560/13)
   2014/C 24/07
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamatprocesā
   
   
      Prasītāja: Finanzamt Ulm
   
   
      Atbildētāja:
      Ingeborg Wagner-Raith kā mirušās Maria Schweier tiesību pārņēmēja
   
      Cita lietas dalībniece: Bundesministerium der Finanzen
   
   
      Prejudiciālie jautājumi
   
   
               1)
            
            
               Vai dalības trešo valstu fondos gadījumā EK līguma 73.b pantā (no 1999. gada 1. maija — EKL 56. pants) (1) paredzētā kapitāla aprites brīvība neaizliedz tādu valsts tiesisko regulējumu (šajā gadījumā AuslInvestmG 18. panta 3. punktu), saskaņā ar kuru uz iekšzemes ieguldītājiem ārvalstu ieguldījumu fondos zināmos apstākļos papildus dividendēm ir jāattiecina fiktīvi ienākumi 90 % apmērā no pirmās un pēdējās gada laikā noteiktās atpakaļpirkšanas cenas starpības, taču vismaz 10 % apmērā no pēdējās atpakaļpirkšanas cenas (vai arī biržas vai tirgus vērtības), jo kopš 1993. gada 31. decembra būtībā negrozītais tiesiskais regulējums ir saistīts ar finanšu pakalpojumu sniegšanu EK līguma 73.c panta 1. punktā (no 1999. gada 1. maija EKL 57. panta 1. punkts) (2) paredzētā iegūto tiesību aizsardzības regulējuma izpratnē?
               Ja uz pirmo jautājumu netiek sniegta apstiprinoša atbilde:
            
         
               2)
            
            
               Vai dalība tādā ieguldījumu fondā, kas ir reģistrēts trešajā valstī, vienmēr ir tiešs ieguldījums EK līguma 73.c panta 1. punkta (no 1999. gada 1. maija EKL 57. panta 1. punkts) izpratnē vai tomēr atbilde uz šo jautājumu ir atkarīga no tā, vai dalība saskaņā ar ieguldījuma fonda reģistrācijas valsts tiesību aktiem vai uz citiem pamatiem sniedz iespēju ieguldītājam piedalīties ieguldījuma fonda vadībā vai kontrolē?
            
         
      (1)  LESD 63. pants
   
      (2)  LESD 64. panta 1. punkts